**Halásztelek Város Önkormányzat Képviselő-testületének**

**12/2018. (IX. 26.) önkormányzati rendelete**

**a személyes gondoskodást nyújtó szociális és gyermekvédelmi ellátásokról szóló 5/2018. (III.22.) önkormányzati rendelet módosításáról**

Halásztelek Város Önkormányzat Képviselő-testülete Magyarország Alaptörvénye 32. §-ának (1) bekezdésének a) pontjában foglalt feladatkörében eljárva, valamint az szociális igazgatásról és szociális ellátásokról szóló 1993. évi III. törvény 92. §-a (1)-(2) bekezdéseiben kapott felhatalmazás alapján rendeletet alkotja.

**1. §**

A rendelet 19.§-ának (4) bekezdése helyébe a következő rendelkezés lép:

„(4) Azon gyermeket, akinek bölcsődei felvételét férőhelyhiány miatt a Képviselő-testület is elutasította – férőhely megüresedés esetén – elsőbbségben kell részesíteni, amennyiben e rendelet 18. § (1) bekezdés a)-f) pontjaiban foglalt feltételeknek megfelel.”

 **2. §**

A rendelet 21.§-a helyébe a következő rendelkezés lép:

„A bölcsődei ellátás megszűnik a Gyvt-ben meghatározott eseteken túl

1. a szülő (törvényes képviselő) írásbeli kérelmére,
2. a jogosultsági feltételek megszűnésével,
3. a gyermek magatartászavara veszélyezteti a többi gyermek fejlődését,
4. a bölcsőde házi rendjének súlyos és ismételt megszegése,
5. a nevelési év során a gyermek folyamatosan, 30 napot meghaladóan hiányzik a bölcsődéből és a gyermeket nevelő szülő a távolmaradást alapos indokkal nem tudja kimenteni,
6. aki orvosi szakvélemény alapján egészségi állapota miatt bölcsődében nem gondozható.”

**3. §**

Jelen rendelet 2018. október 1. napján lép hatályba.

Halásztelek, 2018. szeptember 25.

Baloghné dr. Nagy Edit sk. Szentgyörgyi József sk.

 jegyző polgármester

A rendelet kihirdetve:

Halásztelek, 2018. szeptember 26.

Baloghné dr. Nagy Edit sk.

 címzetes főjegyző